Document ID: 32007R0435

32007R0435
L 104/13
SLUŽBENI LIST EUROPSKE UNIJE
UREDBA KOMISIJE (EZ) br. 435/2007
od 20. travnja 2007.
o izmjeni Uredbe (EZ) br. 1010/2006 o određenim izvanrednim tržišnim mjerama potpore u sektoru jaja i peradi u određenim državama članicama
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 2771/75 od 29. listopada 1975. o zajedničkoj organizaciji tržišta jaja (1), a posebno njezinu točku (b) prvog podstavka članka 14. stavka 1.,
uzimajući u obzir Uredbu Vijeća (EEZ) br. 2777/75 od 29. listopada 1975. o zajedničkoj organizaciji tržišta mesa peradi (2), a posebno njezinu točku (b) prvog podstavka članka 14. stavka 1.,
budući da:
(1)
Neke države članice imaju poteškoća s poštivanjem roka od 31. ožujka 2007. utvrđenog u članku 10. Uredbe Komisije (EZ) br. 1010/2006 (3) za vršenje isplata korisnicima izvanrednih tržišnih mjera potpore. Budući da su se ovakve mjere poduzimale prvi put, bilo je potrebno dugo vremena da se utvrde upravni postupci. Stoga treba produljiti rok za plaćanje za dva mjeseca.
(2)
Uredbu (EZ) br. 1010/2006 stoga treba na odgovarajući način izmijeniti.
(3)
Budući da je trenutačno utvrđen rok 31. ožujka 2007., ova se Uredba treba primjenjivati od 1. travnja 2007.
(4)
Mjere predviđene ovom Uredbom u skladu su s mišljenjem Upravljačkog odbora za meso peradi i jaja,
DONIJELA JE OVU UREDBU:
Članak 1.
U članku 10. Uredbe (EZ) br. 1010/2006, datum „31. ožujka 2007.” zamjenjuje se datumom „31. svibnja 2007.”.
Članak 2.
Ova Uredba stupa na snagu na dan objave u Službenom listu Europske unije.
Primjenjuje se od 1. travnja 2007.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. travnja 2007.

Labels: 0
3
17
6